paragraph_text: Prvi međunarodni uspjeh ostvario je na Svjetskom prvenstvu za mlađe kategorije u norveškom Hemsedalu, kad je 1991. godine postao svjetski prvak u super-veleslalomu. Najveći uspjesi su mu bili kad je u sezoni 1993/1994. ostvario prvu skijašku pobjedu za samostalnu Sloveniju, te kada je na Zimskim igrama u Lillehammeru 1994. osvojio brončanu medalju u slalomu iza Thomasa Stangassingera i Alberta Tombe. Iste godine završio je kao trećeplasirani u poretku slaloma u Svjetskom kupu. Uspješan je bio i sljedeće sezone. U ukupnom poretku veleslaloma bio je drugi, u poretku slaloma treći, kao i u ukupnom poretku Svjetskog kupa.